Nariadenie Rady (EHS) č. 3572/90
zo 4. decembra 1990,
ktorým sa menia a dopĺňajú, v dôsledku zjednotenia Nemecka, niektoré smernice, rozhodnutia a nariadenia týkajúce sa cestnej, železničnej a vnútrozemskej vodnej dopravy
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 75,
so zreteľom na návrh Komisie [1],
so zreteľom na stanovisko Európskeho parlamentu [2],
so zreteľom na stanovisko Hospodárskeho a sociálneho výboru [3],
keďže spoločenstvo prijalo súbor pravidiel pre cestnú, železničnú a vnútrozemskú vodnú dopravu;
keďže počínajúc dátumom zjednotenia Nemecka budú zákony spoločenstva plne aplikovateľné na území bývalej Nemeckej demokratickej republiky;
keďže niektoré právne predpisy spoločenstva pre cestnú, železničnú a vnútrozemskú vodnú dopravu musia byť pozmenené tak, aby zohľadňovali neštandardnú situáciu na tomto území;
keďže je potrebné stanoviť špecifické časové obmedzenia na prijatie pravidiel na území bývalej Nemeckej demokratickej republiky v súlade s nariadeniami spoločenstva;
keďže zmiernenie pravidiel vykonané v tejto súvislosti by malo byť dočasné, aby spôsobilo najmenšie možné narušenie fungovania spoločného trhu;
keďže informácie o situácii v cestnej, železničnej a vnútrozemskej vodnej doprave a o pravidlách, ktoré platia v týchto druhoch dopravy na území bývalej Nemeckej demokratickej republiky, sú nedostatočné a nepostačujúce na stanovenie druhu úpravy alebo rozsahu zmiernenia pravidiel a ich definitívneho stanovenia; keďže aby boli v takejto situácii možné zmeny, musí byť stanovený zjednodušený postup, v súlade s tretím odsekom článku 145 dohody;
keďže nariadenia 74/561/EHS [4] a 74/562/EHS [5] obe naposledy zmenené a doplnené nariadením 89/438/EHS [6] by mali byť aplikované takým spôsobom, aby rešpektovali stanovené práva vodičov už pracujúcich na území bývalej Nemeckej demokratickej republiky a zároveň aby poskytovali nedávno zriadeným dopravným podnikom čas na splnenie ustanovení týkajúcich sa finančného postavenia a formálnych kvalifikácií;
keďže počínajúc dátumom zjednotenia Nemecka, cestné vozidlá registrované na území bývalej Nemeckej demokratickej republiky majú ten istý právny štatút ako cestné vozidlá registrované v iných členských štátoch; keďže nariadenie EHS č. 3821/85 [7] určujú niektoré ustanovenia s ohľadom na záznamové technické vybavenie inštalované v cestných vozidlách; keďže technické vybavenie je inštalované v nových vozidlách počas výrobného procesu, čo nepredstavuje žiaden problém, súčasne musí byť umožnené rozumné prechodné obdobie, v ktorom by toto technické vybavenie mohlo byť inštalované do vozidiel registrovaných na území bývalej Nemeckej demokratickej republiky pred zjednotením, s ohľadom na dodatočné náklady a technickú kapacitu;
keďže názov "Deutsche Reichsbahn (GRD)" by mal byť zapracovaný do všetkých právnych predpisov spoločenstva, ktoré výslovne spomínajú názvy železničných spoločností; keďže by mali byť stanovené pravidlá a podmienky, za ktorých sa údaje stávajú použiteľné;
keďže právne predpisy spoločenstva na štrukturálne zlepšenie situácie vo vnútrozemskej vodnej doprave by mali byť pozmenené tak, aby zohľadňovali špecifickú situáciu prevádzkovateľov vnútrozemskej vodnej dopravy, ktorá vznikla na území bývalej NDR,
PRIJALA TOTO NARIADENIE:
Článok 1
"5. Pre územie bývalej NDR nahrádzajú nasledujúce dátumy uvedené v odsekoch 1 a 2:
- v odseku 1 sa dátum "3. októbra 1989" nahrádza dátumom "1. januára 1978",
- v odseku 2 sa dátumy "2. október 1989", "1. január 1992" a "1. júl 1992" nahrádzajú dátumami "31. decembra 1974", "1. január 1978" a "1. január 1980" v uvedenom poradí."
Článok 2
"5. Pre územie bývalej NDR nahrádzajú nasledujúce dátumy uvedené v odsekoch 1 a 2:
- v odseku 1 sa dátum "3. október 1989" nahrádza dátumom "1. január 1978",
- v odseku 2 sa dátumy "2. október 1989", "1. január 1992" a "1. júl 1992" nahrádzajú dátumami "31. december 1974", "1. január 1978" a "1. január 1980" v uvedenom poradí."
Článok 3
"Článok 20a
Toto nariadenie sa nebude uplatňovať pred 1. januárom 1991 na tie vozidlá, ktoré boli registrované na území bývalej NDR pred týmto dátumom.
Toto nariadenie sa nebude uplatňovať pred 1. januárom 1993 na tie vozidlá, ktoré sú používané iba pri operáciách vnútroštátnej dopravy na území Spolkovej republiky Nemecko. Toto nariadenie sa však bude po nadobudnutí účinnosti uplatňovať na vozidlá prepravujúce nebezpečný tovar."
Článok 4
Na koniec článku 8 smernice Rady 80/1263/EHS zo 4. decembra 1980 o zavedení vodičského oprávnenia spoločenstva sa dopĺňa tento pododsek [8]:"Ustanovenia v tomto odseku budú tiež aplikované na vodičské oprávnenia vydané bývalou NDR."
Článok 5
Zoznam železničných spoločností, ktoré sa uvádzajú v:
- článku 19 ods. 1 nariadenia Rady (EHS) č. 1191/69 z 26. júna 1969 o postupe členských štátov, ktorý sa týka záväzkov obsiahnutých v koncepcii verejnoprospešných služieb v oblasti železničnej, cestnej a vnútrozemskej vodnej dopravy [9],
- článku 3 ods. 1 nariadenia Rady (EHS) č. 1192/69 z 26 júna 1969 o spoločných pravidlách normalizácie účtovnej závierky železničných podnikov [10],
- prílohe II bode A.1 "Železnice - hlavné siete" k nariadeniu Rady (EHS) č. 1108/70 zo 4. júna 1970, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou [11],
- článku 2 nariadenia Rady (EHS) č. 2830/77 z 12. decembra 1977 o opatreniach potrebných na dosiahnutie porovnateľnosti medzi účtovnými systémami a ročnými účtovnými uzávierkami železničných podnikov [12],
- článku 2 nariadenia Rady (EHS) č. 2183/78 z 19. septembra 1978, ktorým sa ustanovujú jednotné zásady výpočtu nákladov pre železničné podniky [13],
- článku 1 ods. 1 rozhodnutia Rady 75/327/EHS z 20. mája 1975 o ozdravení železničných podnikov a zosúladení predpisov o finančných vzťahoch medzi týmito podnikmi a štátmi [14],
- článku 1 ods. 1 rozhodnutia Rady 82/529/EHS z 19. júla 1982 o tvorbe cien v medzinárodnej železničnej nákladnej doprave [15],
- článku 1 ods. 1 rozhodnutia Rady 83/418/EHS z 25. júla 1983 o obchodnej nezávislosti železníc v riadení medzinárodnej osobnej a nákladnej dopravy [16],
sa nahrádza nasledujúcim zoznamom:
- "- Société Nationale des Chemins de Fer Belges (SNCB)(Nationale Maatschappij der Belgische Spoorwegen/NMBS),
- - Danske Statsbaner (DSB),
- - Deutsche Bundesbahn (DB),
- - Deutsche Reichsbahn (DR),
- - Οργανιμός Σιδηροδρόμων Ελλάδος (ΟΣΕ),
- - Red Nacionale de los Ferrocarriles Espaňoles (RENFE),
- - Société Nationale des Chemins de Fer Francais (SNCF),
- - Iarnród Éireann,
- - Ente Ferrovie delle Stato (FS),
- - Société Nationale des Chemins de Fer Luxembourgeois (CFL),
- - Naamloze Vernootschap Nederlandse Spoorwegen (NS),
- - Caminhos-de-Ferro Portugueses, EP (CP),
- - British Rail (BR),
- - Northern Ireland Railways (NIR)."
Článok 6
Nariadenie Rady (EHS) č. 1101/89 z 27. apríla 1989 o štrukturálnom zlepšení vnútrozemskej vodnej dopravy sa zmení takto: [17]
1. V článku 6 ods. 4 sa pridá tento odsek:
"Pre nemecké lode registrované na území bývalej NDR počínajúc dátumom zjednotenia Nemecka bude povinný príspevok ako od 1. januára 1991."
2. V článku 6 sa pridá odsek 8:
"8. Ak do 6 mesiacov od zjednotenia Nemecka nemecká vláda navrhne, že bude zorganizované zošrotovanie lodí v jej flotile, ktoré boli pred zjednotením registrované v bývalej NDR, mala by prejednať túto požiadavku s Komisiou. Komisia stanoví pravidlá pre zošrotovanie v súlade s článkom 7 a na základe tých istých zásad ako boli stanovené v nariadení Komisie (EHS) č. 1102/89 [18]."
3. V článku 8 ods. 3 písm. a) sa pridá tento odsek:
"Podmienky stanovené v odsekoch 1 a 2 sa budú uplatňovať na lode, ktoré boli v rekonštrukcii v bývalej NDR pred 1. septembrom 1990, ak dátum ich dodania a pripravenosti na plavbu nie je neskorší ako 31. január 1991."
4. K článku 8 ods. 3 písm. b) sa pridá tento odsek:
"Podmienky stanovené v odsekoch 1 a 2 sa budú uplatňovať na lode, ktoré sa stali časťou nemeckej flotily zjednotením Nemecka, ale ktoré neboli registrované v bývalej NDR do 1. septembra 1990."
5. K článku 10 sa dopĺňa tento odsek:
"5. Členské štáty prijmú kritériá nevyhnutné na to, aby sa vyhovelo ustanoveniam štvrtého pododseku článku 6 ods. 4 a druhého odseku článku 8 ods. 3 písm. a) a b) pred 1. januárom 1991 a upovedomiť o tom Komisiu."
Článok 7
1. Nariadenia (EHS) č. 2183/78 a (EHS) č. 2830/77 sa budú na území bývalej NDR uplatňovať až od 1. januára 1992.
2. Nariadenie (EHS) č. 1192/69 sa budú na území bývalej NDR uplatňovať až od 1. januára 1993.
Článok 8
Rozhodnutia 75/327/EHS a 82/529/EHS a 83/418/EHS sa budú uplatňovať na území bývalej NDR až od 1. januára 1993.
Článok 9
1. Návrhy nápravných opatrení s cieľom vyplnenia zreteľných medzier a technického prispôsobenia k návrhom predpísaných zákonov v tomto nariadení smú byť prijaté v súlade s postupom stanoveným v článku 10.
2. Návrhy nápravných opatrení musia byť určené tak, aby zabezpečili nepretržité uplatňovanie pravidiel spoločenstva v sektore, ktorý upravuje toto nariadenie, so zreteľom na osobitné okolnosti a ťažkosti zahrnuté v aplikácii týchto pravidiel na území bývalej NDR.
Tieto nariadenia musia byť zlučiteľné so zásadami týchto pravidiel a byť úzko spojené s jedným zo spôsobov zmiernenia zákona, ktoré sú ustanovené v tomto nariadení.
3. Opatrenia vzťahujúce sa na odsek 1 môžu byť uskutočnené do 31. decembra 1992. Ich použiteľnosť bude obmedzená tým istým dátumom.
Článok 10
Predstaviteľ Komisie predloží výboru návrhy opatrení na schválenie. Výbor predloží svoje stanovisko k návrhu v lehote, ktorú môže predseda stanoviť podľa naliehavosti veci.
V prípade rozhodnutí, ktoré má urobiť Rada na návrh Komisie, bude stanovisko schválené väčšinou stanovenou v článku 148 ods. 2 zmluvy. Hlasy predstaviteľov členských štátov v rámci výboru budú posudzované stanoveným spôsobom. Predseda nehlasuje.
Komisia prijme návrhy prerokovávaných opatrení, ak sú v súlade so stanoviskom výboru.
Ak návrhy uvažovaných opatrení nie sú v súlade so stanoviskom výboru, alebo ak nebolo žiadne stanovisko predložené, Komisia bez zbytočného odkladu predloží Rade návrh opatrení na schválenie. Rada rozhodne kvalifikovanou väčšinou. Ak sa Rada do 3 mesiacov od predloženia návrhu nevyjadrí, Komisia prijme predložený návrh opatrenia.
Článok 11
Toto nariadenie nadobudne platnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 4. decembra 1990